പുളിക്കൽ ഗ്രാമപഞ്ചായത്ത്

മലപ്പുറം ജില്ലയിലെ കൊണ്ടോട്ടി താലൂക്കിൽ, കൊണ്ടോട്ടി ബ്ളോക്കിലാണ് 27.95 ചതുരശ്ര കിലോമീറ്റർ വിസ്തീർണ്ണമുള്ള പുളിക്കൽ ഗ്രാമപഞ്ചായത്ത് സ്ഥിതി ചെയ്യുന്നത്. ഈ ഗ്രാമപഞ്ചായത്തിന് 21 വാർഡുകളാണുള്ളത്.
ഗ്രാമപഞ്ചായത്ത് കാര്യാലയം,വില്ലേജ് ഓഫീസ് എന്നിവ സ്ഥിതി ചെയ്യുന്നത് ആലുങ്കൽ ആണ്. കൃഷി ഭവൻ, കുടുംബാരോഗ്യ കേന്ദ്രം എന്നിവ വലിയപറമ്പിൽ സ്ഥിതി ചെയ്യുന്നു.

പ്രത്യേകതകൾ
ചരിത്ര പ്രസിദ്ധമായ പടയോട്ടങ്ങൾ ഉണ്ടായ പ്രാചീന കടുങ്ങപുരം നാടിന്റെ പുളിക്കലായിരുന്നു. പുരാതനമായ കോഴിക്കോട്-പാലക്കാട് രാജവീഥിയിൽ ഉണ്ടായിരുന്ന സമൃദ്ധമായ പുളിമരങ്ങളുടെ സാന്നിധ്യം കൊണ്ടാവാം ഈ പ്രദേശത്തിനു പുളിക്കൽ എന്ന സ്ഥലനാമം കൈവന്നത്. ഉയർന്നും താഴ്ന്നും നിരപ്പായതുമായ വൈവിധ്യമാർന്ന ഭൂപ്രകൃതിയാണ് ഈ പഞ്ചായത്തിനുള്ളത്. ചെങ്കൽപ്രദേശങ്ങളും, കരിങ്കൽ പാറകളും, കശുവണ്ടി തോട്ടങ്ങളും, കരിമ്പാറക്കെട്ടുകളും, തെങ്ങ്, കവുങ്ങ് എന്നിവ സമൃദ്ധമായി വളരുന്ന പ്രദേശങ്ങളും, വയലേലകളും കൊണ്ട് സമ്പുഷ്ടമാണീ പുളിക്കൽ. പഞ്ചായത്തിന്റെ വടക്കുഭാഗത്ത് മലകളും ചെറുകുന്നുകളും ചെരിവുകളും പാടശേഖരങ്ങളും ,കിഴക്ക്, പടിഞ്ഞാറ്, തെക്ക് ഭാഗങ്ങളിൽ ചെറുകുന്നുകളും പറമ്പുകളും വയലുകളുമാണ് .

അതിരുകൾ
കിഴക്ക് - കൊണ്ടോട്ടി, ചീക്കോട്, മുതുവല്ലൂർ പഞ്ചായത്തുകൾ
പടിഞ്ഞാറ് – ചെറുകാവ്, പള്ളിക്കൽ, വാഴയൂർ പഞ്ചായത്തുകൾ
തെക്ക്‌ - പള്ളിക്കൽ, കൊണ്ടോട്ടി പഞ്ചായത്തുകൾ
വടക്ക് – വാഴക്കാട്, വാഴയൂർ, ചീക്കോട് പഞ്ചായത്തുകൾ
 വാർഡുകൾ
അരൂർ  	 
ഒലിക്കുംപുറം 	 
പുതിയേടത്ത് പറമ്പ് 	
പനച്ചികപ്പളളിയാളി 	
മങ്ങാട്ടുമുറി 	
ചെറുമിറ്റം 	
വലിയപറമ്പ് 	
നൂഞ്ഞല്ലൂർ 	
കലങ്ങോട് 	 
പരപ്പാറ 	 
തലേക്കര 	
ആൽപ്പറമ്പ് 	 
കൊടികുത്തിപ്പറമ്പ് 
പാണ്ടിയാട്ടുപ്പുറം 	 
കൊട്ടപ്പുറം 	
ഉണ്യത്തിപ്പറമ്പ് 	
മുട്ടയൂർ 	
പുളിക്കൽ 	
പൗരബസാർ 	 
ആന്തിയൂർകുന്ന് 	 
മായക്കര

സ്ഥിതിവിവരക്കണക്കുകൾ
 ജില്ല  മലപ്പുറം ബ്ലോക്ക് 	 കൊണ്ടോട്ടി വിസ്തീര്ണ്ണം   27.95 ചതുരശ്ര കിലോമീറ്റർ ജനസംഖ്യ 28,565 പുരുഷന്മാർ 14,234 സ്ത്രീകൾ 	14,331 ജനസാന്ദ്രത 	1022 സ്ത്രീ : പുരുഷ അനുപാതം1007 സാക്ഷരത 90.21%

അവലംബം

http://www.trend.kerala.gov.in  
http://lsgkerala.in/pulikkalpanchayat 
Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ